
Z A P I S N I K

8. sjednice Vijeća Mjesnog odbora „Bruno Bušić“, 17.01.2022. s početkom u 18:30 sati u prostorijama mjesnog odbora „Bruno Bušić“,

NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Sandra Tomljenović, predsjednica Vijeća.
Predsjednica konstatira da je nazočno svih 7 članova Vijeća, te otvara  7. sjednicu Vijeća Mjesnog odbora.
Predsjednica predlaže verifikaciju zapisnika 7. sjednice koji su članovi Vijeća dobili e-poštom.
Vijeće prihvaća tekst Zapisnika 7. sjednice Vijeća održane 15.12.2021. jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći

D N E V N I   R E D

1. Aktualna komunalna problematika
2. Izvještaj o poduzetim aktivnostima
3. Zaključak o korištenju sredstava „ONRP“
4. Korištenje prostora MS “B. Bušić”
5. Izvješća, pitanja i prijedlozi


Ad 1. Aktualna komunalna problematika.

Predsjednica informira vijećnike o nekoliko zahtjeva koje VMO zaprimilo putem email vezano uz rješavanje komunalne problematike. 

V.T. traži da se iznađe rješenje za problem parkiranja i regulacije prometa u ulici M. Pavelića kod broja 1A i 1B. Kako je ulica dvosmjerna i može se ući u nju s Borongajske ceste problem su nepropisno parkirana vozila uz obiteljske kuće koje otežavaju ulazak u ulicu i zauzimaju cijeli jedan trak. 

Predsjednica otvara raspravu. U raspravi sudjeluju svi prisutni članovi Vijeća.


[bookmark: _gjdgxs]Uvidom u prometni elaborat koji su svi vijećnici primili mailom vidljivo je da će ulica M. Pavelića od istoka do zapada biti jednosmjerna, dok u elaboratu nisu predviđene izmjene u dijelu ulice koja se proteže od sjevera prema jugu s kojim se izlazi na Borongajsku cestu. Predsjednica izvještava da se našla s djelatnikom firme Elipsa koja je radila elaborat i da su na terenu pogledali situaciju kako bi našli rješenje za prometni problem regulacije prometa i nepropisnog parkiranja. Ono što je predloženo je da se ulica M. Pavelića proglasi jednosmjernom od kućnog broj 10 do 2 i da se omogući ulaz u kompleks zgrada gdje se sada parking Bipe gdje je ulaz i izlaz blokiran betonskim stupovima što prvobitno nije bilo postavljeno, kako bi se omogućio lakši ulaz stanarima i izbjeglo opterećivanje ulice Jure Kaštelana koja bi onda bila jedini pristup do rampe za ulazak u kompleks.
Predsjednica predlaže sastanak sa predstavnicima stanara kako bi se ovo pitanje raspravilo te pronašao dogovor prije upućivanja zahtjeva nadležnim službama na nadležno postupanje.

Do sada je vijeće zaprimilo više zahtjeva da se ulica proglasi jednosmjernom, ali kako nismo imali uvid u izrađeni elaborat do prosinca 2021. vijeće nije moglo postupati po zahtjevu građana. 

M.B. podnio je zahtjev da se nasuprot J. Kaštelana 24 između dva bloka garaža gdje su postavljeni spremnici za komunalni otpad i bio-otpad uredi podloga radi lakšeg održavanja.

Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno donosi 


Zaključak  o uvrštavanju u PKA
postolja za spremnike komunalnog i bio-otpada 

Vijeće Mjesnog odbora „Bruno Bušić“ predlaže VGČ Peščenica-Žitnjak da u PKA uvrsti: 
- uređenje podloge na kojoj se nalaze spremnici za komunalni i bio-otpad  na lokaciji Ul. Jure Kaštelana 24 između dva bloka garaža gdje su postavljeni spremnici za komunalni i bio-otpad uredi podloga radi lakšeg održavanja i otpremanja istog.

Predsjednica vezano uz zahtjev za iscrtavanje parkirnog mjesta (zabrana parkiranja)  ispred ulaza u zgradu na lokaciji Borongaj Aerodrom 14 b i postavljanje zabrane parkiranja u Prikrajskoj ulici (zahtjevi razmatrani na 5. sjednici) izvještava da je zaprimila odgovor od Gradskog ureda za prostorno uređenje, izgradnju grada, graditeljstvo,  komunalne poslove i promet 10.1.2022., koji su vijećnici zaprimili putem maila. 
Gradski ured u odgovoru navodi da je parkiranje i zaustavljanje kod Borongaj Aerodrom 14 b nepropisno i zabranjeno bez posebnog obilježavanja te da nisu suglasni s postavljanjem horizontalne signalizacije zabrane parkiranja /H51/ ispred navedene adrese obzirom da su zakonski uvjeti jednaki za sve odnosno za cijelu ulicu. 

Predsjednica otvara raspravu. U raspravi sudjeluju svi prisutni članovi Vijeća. 
Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o iscrtavanju parkirnog mjesta

Vijeće Mjesnog odbora „Bruno Bušić“ odbija zahtjev za iscrtavanje parkirnog mjesta (zabrana parkiranja)  ispred ulaza u zgradu na lokaciji Borongaj Aerodrom 14 b.

Za zahtjev u Prikrajskoj ulici Gradski ured u odgovoru navodi da je parkiranje i zaustavljanje na navedenom mjestu nepropisno i zabranjeno bez posebnog obilježavanja. Navode da MO može zatražiti postavljanje znaka zabrane parkiranja kroz Zaključak isključivo kao dodatnog naglašavanja jer Zakon o sigurnosti prometa na cestama jasno definira uvjete postavljanja signalizacije i parkiranja.

Predsjednica otvara raspravu. U raspravi sudjeluju svi prisutni članovi Vijeća. Vijeće smatra da Zaključak o postavljanju signalizacije zabrane parkiranja nije potrebno donositi obzirom da je na navedenoj adresi ionako zabranjeno parkiranje te da suglasnost za postavljanje znaka nije potpisano od strane većine građana koji žive u Prikrajskoj ulici već samo od troje.

Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o prometnoj problematici
Vijeće Mjesnog odbora „Bruno Bušić“ odbija zahtjev za postavljanje zabrane parkiranja u Prikrajskoj ulici.

Članovi Vijeća predlažu nekoliko lokacija za sadnju drveća.
Predsjednica otvara raspravu. U raspravi sudjeluju svi prisutni članovi Vijeća. 
Vijećnik Marinko Blažević predlaže sadnju tri žalosne vrbe u ulici K.Š. Gjalskog od ulaza broj 30 do zelenog otoka. Za navedenoj lokaciji su posjećena dva stabla, a nije provedena zamjenska sadnja. Također predlaže sadnju nekoliko lipa na zelenoj površini na  južnoj strani zgrade u ulici K.Š. Gjalskog br. 30-36.
[bookmark: _GoBack]U dječjem parku u Šimunovićevoj naknadno su na sjevernoj strani parka uklonjene tri breze zbog čega članovi Vijeća predlažu sadnju zamjenskog drveća i sadnju hrasta na mjestu s kojeg je uklonjen hrast tijekom izgradnje parka koji jr bio centralno drvo parka prema kojem je dizajniran cijeli park.
Također M. Blažević i predsjednica predlažu sadnju drveća na zelenoj površina između pješačkih staza od garaže (1404/17) u ulici V. Vidrića prema ulici M. Begovića gdje su trenutno posađeni grmovi. Na navedenoj lokaciji dosta je loše osvjetljenje, a grmovi ograničavaju preglednost prostora. Grmovi ne zadovoljavaju svoju estetsku svrhu i često se ne održavaju redovito. Zbog svega navedenog vijeće smatra da bi na navedenoj lokaciji trebalo ukloniti grmove i posaditi drveće.
Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o sadnji drveća

Vijeće Mjesnog odbora „Bruno Bušić“predlaže Vijeću Gradske četvrti Peščenica-Žitnjak da od ZH, Podružnica Zrinjevac zatraži planiranje i provedbu sadnje na sljedećim lokacijama
· uz ulicu K.Š. Gjalskog od ulaza broj 30 do zelenog otoka - tri žalosne vrbe
· u dječjem parku u Šimunovićevoj - 3 zamjenska brzorastuća stabla i hrast
· zelena površina na južnoj strani zgrade u ulici K.Š. Gjalskog br. 30-36 - nekoliko lipa
· zelena površina između pješačkih staza od garaže (1404/17) u ulici V. Vidrića prema ulici M. Begovića - tri stabla (lipa ili neko drugo medonosno)
· 
Ad 2. Izvještaj o poduzetim aktivnostima

Predsjednica izvještava vijećnike o poduzetim aktivnostima u periodu od 15. 12. 2021. do 16. 1. 2022. godine. 

21.12.2022. predsjednica je uputila mail s lokacijama sadnje drveća i uređenje zelenog otoka kod Borongaj aerodrom 5.

3.1. ponovno  je poslan mail Sparu da se ustupi površina uz Borongajsku cestu kod ograde parking za postavljanje oglasne ploče, ali nismo dobili nikakav odgovor zbog čega MO odustaje od postavljanja oglasne ploče.

3.1. poslan je mail Zrinjevcu za uklanjanje odrezanih grana na zelenoj površini kod dječjeg igrališta K.Š.Gjalskog. Grane su stajale na zelenoj površini više od 3 tjedna. 

8.1. poslana je požurnica za popravak ograde na igralištu preko puta Jakšićeve 47 i za postavljanje (zamjenu) uspornika na Borongajskoj kod autobusne stanice Kolareva.
- Zrinjevac je putem maila 12. 1. 2022. godine obavijestio o uklanjanju nedostatak
- Iz  Sektora za ceste, Gradskog ureda za obnovu, izgradnju, prostorno uređenje, graditeljstvo, komunalne poslove i promet proslijeđen  je mail 11.1.2022. u kojem je zahtjev za zamjenu uspornika proslijeđen na nadležno postupanje.

Vezano uz zahtjev za postavljanje ograde uz željezničku prugu koji je razmatran na 7. sjednici predsjednica je poslala 11.1.2022. upit Hrvatskim željeznicama vezano uz predmetnu problematiku i mogućnostima rješavanja iste. HŽ poslao je odgovor 12.1.2022. u kojem navodi da se nije praksa niti u RH niti u EU ograđivanje pruge već edukacija građana o pravilima i opasnostima koje prelaženje pruge predstavlja. O odgovoru HŽ bit će obaviještena stranka koja je uputila upit.

13.1. 2022. predsjednica je obišla ulicu M. Pavelića s djelatnikom tvrtke Elipsa d.o.o. koja je izradila prometni elaborat za MO “Bruno Bušić”

8.1. poslan s prigovor Zrinjevcu jer zamjena klupa u parku “šumica” kod autobusne stanice Kolareva nije izvedena na način koji im je dostavljen xx 



Ad  3. Korištenje prostora MS “B. Bušić”	

Predsjednica je upoznala vijećnike o zaprimljenom zahtjevu za korištenje prostora MO “B. Bušić” o strane Instituta za stem edukaciju i afterschool programe (Institut STEM) ponedjeljkom od 17-19 mala dvorana, svaka 2. subota u  mjesecu od 9-14 mala dvorana i  svaka 4. subota u mjesecu  9-14 mala dvorana.

Predsjednica otvara raspravu. U raspravi sudjeluju svi prisutni članovi Vijeća. 
Nakon rasprave i provedenog glasovanja utvrđuje se da Vijeće jednoglasno donosi 


Zaključak 
o korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava povremeno korištenja prostora MS  Institutu za stem edukaciju i afterschool programe (Institut STEM):

· ponedjeljkom 17-19 mala dvorana 
· 2. subota u  mjesecu  9-14 mala dvorana
· 4. subota u mjesecu  9-14 mala dvorana


Ad 4. Izvješća, pitanja i prijedlozi

Predsjednica izvještava da je dobila upit za predlaganje osoba za Nagradu Zagrepčanka godine  i Nagrade Grada Zagreba. Nitko od vijećnika nije imao osobu za predložiti.

Iz izmjena PKA 2021. samo je izveden park “šumica” ostale točke će se morati prenijeti na ovu godinu.

Pitanja i prijedloga nema i ovime je iscrpljen dnevni red. Predsjednica u 19:30 zatvara 8. sjednicu VMO.


Zapisnik sastavila:   
                                                                   
Sandra Tomljenović



Predsjednica
Vijeća Mjesnog odbora „Bruno Bušić“
Sandra Tomljenović, mag. biol.


KLASA: 024-08/22-003/81
URBROJ: 251-13-11-11-22-3
Zagreb, 17. 01. 2022.

